Játék (Zempléni Árpád)
Gyerekké tudnék lenni újra!
Játsznánk a földre lecsucsúlva.

Kapnék lekváros kenyeret,
Azt is megosztanám veled.

Elköltve a jó eleséget,
Játszanánk férj- és feleséget.

Egymás fülébe megfogóznánk,
Lekváros szájjal csókolóznánk.

A mamák persze észrevennék,
A bűnösöket hazavinnék.

S a porban-játszó amorettek
Szenvednének, mivel szerettek. 
Versek